The Masters

The Masters on snookerin arvostetuin kutsuturnaus, joka pelataan kauden kevätpuoliskon aloittavana turnauksena Alexandra Palacessa Lontoossa. Alexandra Palace Ennen vuotta 2012 turnaus pelattiin Wembley Arenalla. Turnausta on pisimpään sponsoroinut savukemerkki Benson & Hedges vuosina 1975–2003, jolloin turnaus kantoi pitkään nimeä Benson & Hedges Masters. The Masters, tai lyhyemmin Masters, on yksi perinteisimmistä turnauksista ammattilaisten pääkiertueella Main Tourilla. Vaikka turnauksessa ei jaeta ranking-pisteitä, on kyseessä yksi suurimmistä ammattilaisturnauksista. Tästä kertoo myös se, että turnauksen päätyttyä Alexandra Palacessa jaetaan vuosittain suurimpia rahapalkintoja. Ammattilaiskiertueen suurimmat rahapalkinnot jaetaan kauden pääturnauksessa maailmanmestaruusturnauksessa, joka kantaa virallista nimeä World Snooker Championship.

Historia
Masters järjestettiin ensimmäisen kerran vuonna 1975, jolloin finaalissa pelasivat John Spencer sekä 1970-luvun haliltsija ja kuusinkertainen maailmanmestari Ray Reardon. Ottelun voitti viimeisessä mahdollisessa erässä lopulta uusintamustan pelissä Spencer erin 9–8, kuitaten £2 000 suuruisen rahapalkinnon. Vuonna 1991 ylitettiin voittajapalkinnossa £100 000 raja, ja vuonna 2008 Mark Selby kuittasi £150 000 voittamalla tämän turnauksen. Suurimmillaan voittajan palkinto on ollut vuonna 2003, jolloin Mark Williams voitti turnauksen.

Vuoteen 2007 asti turnaukseen ottivat osaa 18 pelaajaa, joista 16 olivat ranking-listan 16 parasta pelaajaa. Näiden lisäksi turnaukseen valittiin yksi karsintaturnauksella ja yksi pelaaja, jonka oltiin katsottu esiintyneen edukseen kuluneena vuonna. Poikkeuksellisesti vuonna 2007 turnaukseen otti osaa 19 pelaajaa, joten villin kortin pelaajia oli kahden sijaan kolme kappaletta. Edelleen yksi pääsi turnaukseen karsinnoista, mutta kaksi pelaajaa valittiin turnaukseen ansiodensa vuoksi. Karsinnoista mukaan nousi Stuart Bingham, ja kaksi 16 parhaan ulkopuolelta kutsuttua olivat snooker-veteraani Jimmy White sekä nuori kiinalainen Ding Junhui. Vuoden 2008 turnaukseen kutsuttiin jälleen vain 18 pelaajaa, ja karsinnoista selvisi Barry Hawkins ja kutsutuksi tuli hongkongilainen Marco Fu. World Snooker Tournament HistoryGlobal Snooker Centre Tournament Histories - The Saga Masters BBC Sport Masters history    

Maksimibreikit
Mastersissa ensimmäinen maksimibreikki tuli vuonna 1984, jolloin Kirk Stevens suoritti tämän tavoitellun teon. Seuraavan kerran vastaaviin suorituksiin ylsivät vuonna 2007 Ding Junhui, vuonna 2015 Marco Fu ja vuonna 2024 Ding ja Mark Allen.

Kuuluisia finaaleja
Turnauksessa on nähty uskomattomia finaaleja, joista yksi oli vuoden 1991 Mastersissa, jolloin turnaushistorian ja snookerin historian kaikkien aikojen menestynein pelaaja Stephen Hendry voitti Mike Hallettin erin 9-8, vaikka oli 0-7 tappioasemassa. Hendry oli tuolloin vasta uransa alkupuolella, vaikka hän oli jo edellisenä vuonna voittanut ensimmäisen maailmanmestaruutensa seitsemästä, mikä on lajin ennätys. Masters-voittoja Hendry on saavuttanut kuusi, joista viisi tuli peräkkäisnä vuosina 1989–1993 ja yksi vuonna 1996. Toinen tunnettu finaalitaistelu käytiin nuoren, nykyään seitsenkertaisen maailmanmestarin, Ronnie O'Sullivanin sekä vanhan Steve Davisin välillä. Davis taisteli Hendryn tavoin 4-8 tappioasemasta 10-8 voittoon. Davis hallitsi snookerin ammattilaisturnauksia 1980-luvulla, voittaen mm. kuusi maailmanmestaruutta, ja Hendry 1990-luvulla. O'Sullivan on myös rikkonut useita ennätyksiä 2000-luvulla. Vuonna 1998 finaalissa vastaavasti Mark Williams, nykyään kolminkertainen maailmanmestari, nousi 6-9 tappioasemasta 10-9 voittoon. Finaalissa oli vastassa Stephen Hendry. Ken Dohertyn vuonna 2000 pelaama finaali jäi miehen osalta valitettavasti mieleen siitä, että hän löi viimeisen mustan pallon ohi suorittaessaan maksimibreikkiä finaalissa Matthew Stevensiä vastaan, joka myös voitti turnauksen. Vuonna 2011 tehtiin turnauksen finaalissa historiaa, vaikka ottelu itse päättyi melko selkein lukemin 10-4, kun kaksi aasialaispelaajaa pelasivat finaalissa. He olivat Ding Junhui ja Marco Fu, joista voittajaksi selviytyi Ding. Tämä oli ensimmäinen kerta, kun turnauksen finaalissa ei esiintynyt lainkaan pelaajaa brittein saarilta BBC Sport Ding Junhui beats Marco Fu 10-4 to win Masters, 16. tammikuuta 2011.

Turnauksen hallitsijat
1980-luvulla hallinnut Steve Davis on voittanut Mastersin kolmesti. Stephen Hendry voitti turnauksen 1990-luvulla jopa kuusi kertaa. Finaaleissa kaatuivat Hallett, John Parrott sekä Ronnie O'Sullivan. Finaaliotteluissa Hendry on yhteensä esiintynyt jopa yhdeksän kertaa. Paul Hunter on myös yksi turnauksen kovista nimistä, koska hän on voittanut Davisin tapaan kaikki kolme finaaliaan tässä turnauksessa. Ronnie O'Sullivan on tällä vuosikymmenellä ollut Mastersin finaalissa neljänä vuonna peräkkäin vuosina 2004–2007. Hän voitti näistä kaksi, mutta hänen kannaltaan valitettavaa on, että kaksi finaalia ovat koituneet Wembleyllä hänen tappiokseen. Edesmennyt Paul Hunter voitti vuonna 2004 hänet 7-2 tappioasemasta tehden viiteen erään sadan pisteen ylittävät lyöntisarjat voittaen ottelun erin 9-8. Vuonna 2005 O'Sullivan kukisti helposti John Higginsin erin 10-3, mutta vuonna 2006 finaalissa pelasivat samat herrat vastakkain, ja Higgins otti tällä kertaa voiton erin 10-9. Tätä finaaliottelua pidetään ammattilaisten keskuudessa yhtenä tasokkaimmista finaaliotteluista pelin historiassa. Vuonna 2007 O'Sullivan kaatoi nuoren Dingin helposti erin 10-3, vaikka Ding oli aikaisemmin turnauksessa ollut uskomattomassa vireessä suorittaen myös turnauksen historian toisen maksimibreikin. Muita viime vuosina Masters-turnauksessa vakuuttavasti esiintyneitä ovat John Higgins sekä Mark Williams.

Turnaukset
 Vuosi Voittaja Toinen Tulos Kausi Areena Benson & Hedges Masters 1975  John Spencer  Ray Reardon 9–8 1974–1975 West Centre Hotel, Lontoo 1976  Ray Reardon  Graham Miles 7–3 1975–1976New London Theatre, Lontoo 1977  Doug Mountjoy  Ray Reardon 7–6 1976–1977 1978  Alex Higgins  Cliff Thorburn 7–5 1977–1978 1979  Perrie Mans  Alex Higgins 8–4 1978–1979Wembley Conference Centre, Lontoo 1980  Terry Griffiths  Alex Higgins 9–5 1979–1980 1981  Alex Higgins  Terry Griffiths 9–6 1980–1981 1982  Steve Davis  Terry Griffiths 9–5 1981–1982 1983  Cliff Thorburn  Ray Reardon 9–7 1982–1983 1984  Jimmy White  Terry Griffiths 9–5 1983–1984 1985  Cliff Thorburn  Doug Mountjoy 9–6 1984–1985 1986  Cliff Thorburn  Jimmy White 9–5 1985–1986 1987  Dennis Taylor  Alex Higgins 9–8 1986–1987 1988  Steve Davis  Mike Hallett 9–0 1987–1988 1989  Stephen Hendry  John Parrott 9–6 1988–1989 1990  Stephen Hendry  John Parrott 9–4 1989–1990 1991  Stephen Hendry  Mike Hallett 9–8 1990–1991 1992  Stephen Hendry  John Parrott 9–4 1991–1992 1993  Stephen Hendry  James Wattana 9–5 1992–1993 1994  Alan McManus  Stephen Hendry 9–8 1993–1994 1995  Ronnie O'Sullivan  John Higgins 9–3 1994–1995 1996  Stephen Hendry  Ronnie O'Sullivan 10–5 1995–1996 1997  Steve Davis  Ronnie O'Sullivan 10–8 1996–1997 1998  Mark Williams  Stephen Hendry 10–9 1997–1998 1999  John Higgins  Ken Doherty 10–8 1997–1998 2000  Matthew Stevens  Ken Doherty 10–8 1999–2000 2001  Paul Hunter  Fergal O'Brien 10–9 2000–2001 2002  Paul Hunter  Mark Williams 10–9 2001–2002 2003  Mark Williams  Stephen Hendry 10–4 2002–2003 The Masters 2004  Paul Hunter  Ronnie O'Sullivan 10–9 2003–2004 Rileys Club Masters 2005  Ronnie O'Sullivan  John Higgins 10–3 2004–2005 Saga Insurance Masters 2006  John Higgins  Ronnie O'Sullivan 10–9 2005–2006 2007  Ronnie O'Sullivan  Ding Junhui 10–3 2006–2007Wembley Arena, Lontoo 2008  Mark Selby  Stephen Lee 10–3 2007-2008 The Masters 2009  Ronnie O'Sullivan  Mark Selby 10–8 2008-2009 Pokerstars.com Masters 2010  Mark Selby  Ronnie O'Sullivan 10–9 2009–2010 Ladbrokes Mobile Masters 2011  Ding Junhui  Marco Fu 10–4 2010–2011 BGC Masters 2012  Neil Robertson  Shaun Murphy 10–6 2011–2012Alexandra Palace, Lontoo Betfair Masters 2013  Mark Selby  Neil Robertson 10–6 2012–2013 Dafabet Masters 2014  Ronnie O'Sullivan  Mark Selby 10–4 2013–2014 2015  Shaun Murphy  Neil Robertson 10–2 2014–2015 2016  Ronnie O'Sullivan  Barry Hawkins 10–1 2015–2016 2017  Ronnie O'Sullivan  Joe Perry 10–7 2016–2017 2018  Mark Allen  Kyren Wilson 10–7 2017–2018 2019  Judd Trump  Ronnie O’Sullivan 10–4 2018–2019 2020  Stuart Bingham  Ali Carter 10–8 2019–2020 Betfred Masters 2021  Yan Bingtao  John Higgins 10–8 2020–2021 Marshall Arena, Milton Keynes Cazoo Masters 2022  Neil Robertson  Barry Hawkins 10–4 2021–2022Alexandra Palace, Lontoo 2023  Judd Trump  Mark Williams 10–8 2022–2023 MrQ Masters 2024  Ronnie O’Sullivan  Ali Carter 10–7 2023–2024 Alexandra Palace, Lontoo

Lähteet

Luokka:Snookerin ammattilaisturnaukset
Luokka:Englannin snooker
Luokka:Lontoon urheilu